OpenLLM-France/wikimedia huggingface dataset:
# Hélder Marino Rodrigues Cristóvão

Hélder Marino Rodrigues Cristóvão, més conegut com a Hélder (nascut el 21 de març de 1971 a Luanda) és un futbolista portugués, ja retirat, que ocupava la posició de defensa.

## Trajectòria

Hélder va destacar a les files del GD Estoril-Praia, on va cridar l'atenció del Benfica, que el va fitxar el 1992. Al club de Lisboa va romandre fins a la temporada 96/97.
El gener de 1997 passa al Deportivo de La Corunya. A la campanya 99/00 és cedit al Newcastle United, on juga 12 partits i marca un gol abans de tornar a Galícia.
A la 2002-2003, retorna al Benfica, i posteriorment, passa a les files del Paris Saint-Germain FC. Juga la seua darrera temporada a la lliga grega, al Larissa FC, on amb prou feines disputa nou partits abans de penjar les botes.
Va guanyar la lliga portuguesa i la Copa d'aquell país en els anys 1993, 1996 i 2004, sempre amb el Benfica. Amb el Deportivo, va guanyar la lliga 99/00.

## Selecció

Hélder va disputar 35 partits internacionals amb la selecció de futbol de Portugal, i va marcar 3 gols. Va debutar el 12 de febrer de 1992 davant Holanda. Va formar part del combinat del seu país que va acudir a l'Eurocopa d'Anglaterra 1996.
# Hemòlisi

Hemòlisi (del grec αἷμα (Aima, hemo-) que significa 'sang' i λύσις (Lusis, -lisi), que significa 'desintegració') és la ruptura de la membrana dels eritròcits (glòbuls vermells) i l'alliberament del seu contingut (amb l'hemoglobina) al líquid del voltant (per exemple, el plasma sanguini). L'hemòlisi pot ocórrer in vivo o in vitro (dins o fora del cos).

## In vivo (dins del cos)

* Bacteris
** Streptococcus
** Enterococcus
** Staphylococcus aureus
* Hemòlisis parasitàries: Plasmodium
* Malalties hemolítiques:
** Malaltia hemolítica del nadó
** Anèmia hemolítica
** Crisis hemolítiques:
*** Deficiència de glucosa-6-fosfat-deshidrogenasa
*** Anèmia de cèl·lules falciformes

## In vitro (fora del cos)

Pot ser causada per
* Tècnica inadequada durant la recollida de mostres de sang.
* Efectes del tractament mecànic de la sang.
* Acció dels bacteris en cultius amb sang.
# Elizabeth Mitchell

Elizabeth Mitchell (Los Angeles, 27 de març de 1970) és una actriu estatunidenca.

## Biografia

És la gran de les seves dues germanes, Kristie (nascuda el 1978) i Kate (nascuda el 1982). Els seus pares són advocats. D'adolescent fa teatre durant 7 anys: al "Dallas Theater Center" (6 anys) i a l'Encore Theater (1 any) i interpreta diverses peces. Surt diplomada de la "Booker T. Washington High School" i obté una llicènciatura de teatre a l'"Stephen College de Columbia" (Missouri).
Debuta a la televisió el 1994 en la sèrie Loving. És amb el seu paper de Juliet Burke en la sèrie d'èxit Lost, que es fa conèixer a partir del 2006. Des del 2009, surt regularment a Remake de V, sota els trets d'Erica Evans, un agent de l'FBI.
És casada amb l'actor i professor d'art dramàtic, Chris Soldevilla, des del 13 de juny del 2004, i amb qui ha tingut un fill, Christopher Jr, nascut el 4 de setembre del 2005. Vivia a Hawaii a l'illa d'Oahu durant el rodatge de la sèrie Lost però el seu domicili és a Bainbridge Island prop de Seattle.

## Filmografia
### Televisió

* 1994: Loving (sèrie TV): Dinah Lee Mayberry Alden McKenzie #2 (1994-1995)
* 1996: L.A. Firefighters (sèrie TV): Laura Malloy
* 1996: The Sentinel, episodi "Scoop" (sèrie TV): Wendy Hawthorne
* 1997: Comfort, Texas (telefilm)
* 1997: JAG, episodi The Court-Martial of Sandra Gilbert (sèrie TV): Tinent Sandra Gilbert
* 1998: GIA (telefilm) amb Angelina Jolie: Linda
* 1998: Significant Others (sèrie TV): Jane Chasen
* 2000: The Linda McCartney Story (TV): Linda McCartney
* 2000-2001: ER (sèrie TV): Dr. Kim Legaspi
* 2001: The Beast (sèrie TV): Alice Allenby
* 2002: Spin city (sèrie TV): Temporada 6, episodi 10
* 2002: Man and Boy (telefilm TV): Cyd Mason
* 2003: The Lyon's Den (sèrie TV): Ariel Saxon
* 2004: 3: The Dale Earnhardt Story (telefilm): Teresa Earnhardt
* 2004: Boston Justice, 1 episodi.
* 2004: Dr. House (sèrie TV), 1 episodi: Soeur Mary Augustine
* 2006-2010: Lost (sèrie TV): Juliet Burke
* Des de 2009: V (sèrie TV): Erica Evans

### Cinema

* 1999: Molly: Beverly Trehare
* 2000: Frequency: Julia 'Jules' Sullivan
* 2000: Perseguint la Betty (Nurse Betty) de Neil LaBute amb Renée Zellweger: Chloe Jensen
* 2001: Hollywood Palms: Blair
* 2001: Double Bang: Dra. Karen Winterman
* 2002: The Santa Clause 2: Melle La Principal Carol Newman
* 2006: La prova del crim (Running Scared): Edele
* 2006: The Santa Clause 3: The Escape Clause: Carol Newman / Mare Noël
* 2011: Answers To Nothing: Kate

## Premis i nominacions

* 2007: Nominada als Premis Saturn com «Millor actriu secundària en una sèrie» per al paper de Juliet Burke a Lost 2004.

## Enllaços externs

* Elizabeth Mitchell a Lostpédia (francès)
* The JackandJuliet Forum Arxivat 2016-03-03 a Wayback Machine. (anglès)
* Lloc rus Elizabeth Mitchell
# Elalan

Elalan (235 aC - 161 aC), també conegut com a Elara, Ellala i Élaezha Chola (எல்லாளன், மனு நீதி சோழன் en tàmil), va ser un rei cola del regne Cola de Tanjore (en el que avui dia és el sud de l'Índia) i rei de la meitat nord de Sri Lanka (Rajarata) des de 205 aC fins al 161 aC després d'envair Rajarata i ocupar l'antiga capital Anuradhapura derrotant el rei Asela. Elalan és una figura inusual en la història de Sri Lanka. Sovint Elalan és esmentat com "rei just" (Manuniti Cola).
Després d'assolir el poder es va enfrontat al rei singalès Gamani o Dutugamunu, que va consolidar la seva posició al sud del país; segons el Mahavansa la guerra va durar uns anys i dona detall de les batalles i de la utilització dels elefants en els combats (l'elefant de Elalan es deia Maha Pambata que vol dir 'Gran Roca'; el de Gamani es deia Kandula). La batalla final es va lliurar prop de Anuradhapura i el propi Gamani va matar a Elalan, al que després va erigir un monument en el seu honor en senyal de respecte i reconeixement.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.

## Enllaços externs

* Història de Sri Lankan (anglès)
* The Mahavamsa Online (anglès)
* La Tomba d'Elara a Anuradhapura Arxivat 2017-01-12 a Wayback Machine. (anglès)
* එළාර රජුගේ හිතුවක්‌කාර නීතිය Arxivat 2019-08-08 a Wayback Machine.
# Iannis Amanatidis

Iannis Amanatidis (Kozani, 3 de desembre de 1981) és un futbolista grec. Va començar com a futbolista al Stuttgarter SC. Posteriorment jugà a clubs com VfB Stuttgart, Eintracht Frankfurt o 1. FC Kaiserslautern. Fou internacional amb la selecció grega. Posteriorment ha estat entrenador a l'Iraklis.

## Referències

* ↑ «Papadopoulos in Greek squad». BBC, 23-05-2004. [Consulta: 19 juny 2014].
* ↑ «Αμανατίδης: "Υπηρεσιακός και βλέπουμε"» (en greek). www.sport24.gr, 19-10-2016. [Consulta: 22 octubre 2016].
# Iannis Karràs

Iannis Karràs (en grec: Γιάννης Καρράς, 1907 – 1989), també conegut com a John Constantine Carras, fou un magnat armador grec, net del capità i armador Ioannis I. Karràs (1852–1927) originari de Quios.
A les darreries dels 1960 la flota de les empreses del grup de J. C. Karràs va assolir el seu zenit, amb 34 vaixells amb una capacitat total de 640.000 dwt. En aquella època, també estava ficat en el negoci del turisme, i va comprar una extensa zona de Sithonia, a la península Calcídica al nord de Grècia, i el 1973 començà la construcció d'un complex turístic, conegut actualment com a Porto Carras, i que ha esdevingut un dels més famosos centres turístics de Grècia.

## Bibliografia

* Ioannis Theotokas, Gelina Harlaftis, Leadership in World Shipping: Greek Family Firms in International Business, 2009
# Ianisc

Ianisc (en grec antic Ἰανίσκος) va ser, segons la mitologia grega, un rei de Sició. Era descendent de Clici, que va donar la seva filla Feno en matrimoni a Lamedont, rei de Sició.
Quan Adrast, un dels successors de Lamedont, va deixar el tron de Sició per tornar a Argos, van cridar Ianisc, que va arribar de l'Àtica, perquè acceptés el regne. Segons Pausànias, quan va morir, el va succeir Festos, fill d'Hèracles.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 279. ISBN 9788496061972.
# Vitalià

* Per a altres significats, vegeu «Papa Vitalià».
Vitalià (en llatí Vitalianus) va ser un militar romà del segle iii.
Va ser prefecte del pretori sota Maximí el Traci, i el millor instrument per exercir la crueltat del seu cap. Va ser assassinat a Roma l'any 238 per emissaris dels proclamats emperadors Gordians quan encara el que havia passat a Àfrica no era conegut a Roma.

## Referències

* ↑ [https://quod.lib.umich.edu/m/moa/acl3129.0003.001/1280?rgn=full+text;view=image;q1=Vitalia+nusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1272. ]
# Hieronymus Bock

Hieronymus Bock (llatinitzat com Tragus) (1498 – 21 de febrer de 1554) va ser un metge i botànic alemany a més de ministre de l'església luterana. Es considera que començà la transició de la botànica medieval a la moderna en classificar les plantes per la seva relació o semblança entre elles.
Els detalls de la seva vida i educació es desconeixen. El 1519 s'inscriu a la universitat de Heidelberg. Es casà amb Eva Victor el 1523, i va ser professor d'escola del comte palatí de Zweibrücken durant nou anys. El 1532 va passar a ser metge del príncep i més tard ministre de l'església luterana de Hornbach.
La primera edició del seu llibre Kreutterbuch (literalment "llibre de plantes") aparegué el 1539 sense il·lustracions; els seus objectius eren la descripció de les plantes d'Alemanya incloent el nom, les característiques i el seu ús medicinal. En lloc de seguir a Dioscòrides Pedaci com es feia tradicionalment, desenvolupà un sistema propi per classificar 700 plantes. Bock aparentment havia viatjat molt per tota Alemanya i per això inclou observacions sobre l'ecologia i la distribució de les plantes.
L'any 1546 el seu llibre Kreutterbuch va ser il·lustrat per David Kandel. En el món de la viticultura Bock és notable per haver estat el primer a utilitzar la paraula Riesling el 1552 en la seva obra en llatí.
El gènere de plantes Tragus i el gènere de lleterasses Tragia reben el nom en el seu honor.
Hieronymus Bock també va ser entomòleg.

## Notes

* ↑ Es poden consultar els tàxons descrits per aquest autor a International Plant Names Index (anglès)
* ↑ Oz Clarke The Encyclopedia of Grapes Websters International Publishers 2001, pg 192 ISBN 0-15-100714-4
* ↑ «Groll, E. K. Biografien der Entomologen der Welt : Datenbank».

## Referències

* Duane Isely, One hundred and one botanists (Iowa State University Press, 1994), pp. 23–25
* Hoffmann, D., Laitko, H.and Müller-Wille, S. (Hrsg.); Jahn, Ilse 2003: Lexikon der bedeutenden Naturwissenschaftler. In drei Bänden. - Heidelberg, Berlin - Spektrum Akademischer Verlag 1 (A-E) : 1-497, zahlr. Fig.

## Enllaços externs

* Hieronymus Bock info from the Hauck Botanical online exhibit Arxivat 2020-11-12 a Wayback Machine.
* Digital copy of Bock's Kreutterbuch on dLib.si
* «Bock, Jerome». A: George Edwin Rines. Encyclopedia Americana, 1920.
# Herman I de Caríntia

* No s'ha de confondre amb Hermann de Caríntia o Hermann de Reichenau.
Herman I de Caríntia i II de Sponheim (mort 4 d'octubre de 1181) fou duc de Caríntia des de 1161 fins a la seva mort vint anys després. Era membre de la casa de Sponheim i segon fill del duc Ulric I de Caríntia (+ 1144) i la seva esposa Judit, filla de Herman II, marcgravi de Baden. Va succeir al seu germà Enric VII de Caríntia.
Quan l'abril de 1144, el seu pare el duc Ulric I va morir sense fills el germà gran de Herman, Enric VII, el va succeir. Encara que era un partidari lleial de la dinastia imperial Hohenstaufen, Enric va perdre el títol de marcgravi de Verona a favor del seu oncle Herman III de Baden el 1151. Ulric va morir sense fills el 12 d'octubre de 1161 i llavors Herman el va succeir com a duc de Caríntia.
Va consolidar la seva posició mitjançant l'assoliment del càrrec de protector (vogt) sobre les possessions a Caríntia del Bisbat de Bamberg i el Patriarcat d'Aquileia. Igual que el seu germà, va estar atrapat en disputes territorials amb el marcgravi Ottokar III d'Estíria i nobles locals com els comtes de Ortenburg i Heunburg. Vers el 1173, es va casar amb Ines o Agnès de Babenberg, filla del duc Enric II d'Àustria i vídua del rei Esteve III d'Hongria. Van tenir dos fills coneguts:
* Ulric II, duc de Caríntia (mort 10 d'agost de 1202).
* Bernat, duc de Caríntia (mort 4 de gener de 1256).

## Referències

* Friedrich Hausmann: Die Grafen zu Ortenburg und ihre Vorfahren im Mannesstamm, die Spanheimer in Kärnten, Sachsen und Bayern, sowie deren Nebenlinien, erschienen in: Ostbairische Grenzmarken – Passauer Jahrbuch für Geschichte Kunst und Volkskunde, Nr. 36, Passau 1994
* Dr. Eberhard Graf zu Ortenburg-Tambach: Geschichte des reichsständischen, herzoglichen und gräflichen Gesamthauses Ortenburg: Das herzogliche Haus in Kärnten., Vilshofen 1932
# Voyager of the Seas

El Voyager of the Seas és un vaixell de passatgers de la companyia de creuers Royal Caribbean International.
Acabat de construir l'any 1998 a Aker Finnyards a Turku, Finlàndia, navega amb bandera de Bahames. Va ser el primer vaixell de creuers que va incorporar una paret d'escalada (rocòdrom) i una pista de patinatge sobre gel. Té eslora de 311 m, mànega de 37.4 m, altura de 63m amb 15 cobertes, calat de 8 m. Nominalment accepta 3138 passatgers i 1181 tripulants. Sol fer rutes a Austràlia i Nova Zelanda durant l'estiu austral, i rutes a la Xina i Japó durant l'estiu boreal. Fa uns anys havia estat a la Mediterrània i parava a Barcelona.

## Referències

* ↑ «VOYAGER OF THE SEAS» (en anglès). DNV GL Maritime. [Consulta: 28 juny 2017].
* ↑ Smith, 2011, p. 166.
* ↑ «Cruise Ship Guide». Cruise Travel. Lakeside Publishing Company, 01-01-2009, pàg. 37–43. ISSN: 0199-5111.
* ↑ Seaward SEA GUARD Marine Fenders Protect World's Largest Cruise Ship at “The Cruise Ship Capital of the World”

## Bibliografia

* Smith, Peter C. Cruise Ships: The World's Most Luxurious Vessels (en anglès). Barnsley: Pen & Sword Maritime, 2011. ISBN 9781848842182.

## Enllaços externs

* Lloc web oficial
# Idantirs (segle VII aC)

Idantirs (en llatí: Idanthyrsus, en grec antic: Ἰδάνθυρσος) va ser un rei dels escites.
Estrabó parla d'aquest rei i diu que al front dels escites va assolar l'Àsia Menor i va arribar fins a Egipte, que potser correspon a l'expedició esmentada per Heròdot que diu que un rei escita de nom Màdias (Madyas) va governar Àsia Menor per 28 anys fins que el rei Ciaxares de Mèdia el va expulsar cap a l'any 607 aC. Estrabó esmenta un rei Màdias com a sobirà dels cimmeris. L'historiador Justí també parla d'una expedició escita fins a la frontera d'Egipte, però de manera poc clara.

## Referències

* ↑ Estrabó. Geografia, XV, 687
* ↑ Heròdot. Històries, I, 15, 103-106; IV, 11.12; VII, 20
* ↑ Justí. Justini Historiarum Philippicarum, II, 3
* ↑ Smith, William (ed.). «Idantirs». A Dictionary of Greek and Roman biography and mythology. [Consulta: 20 maig 2024].
# Eleccions federals suïsses de 1991

Les eleccions federals suïsses de 1991 se celebraren el 20 d'octubre de 1991 per a renovar els 200 membres del Consell Nacional de Suïssa i els 46 membres del Consell dels Estats de Suïssa que escolliran els 21 membres del Consell Federal de Suïssa. El partit més votat fou el Partit Radical Democràtic de Suïssa.

## Resultats electorals
### Consell Nacional de Suïssa

Resultat de les eleccions al Consell Nacional de Suïssa de 20 d'octubre de 1991
| Partits | Partits | Abr. | Vots | % | +/– | Escons | +/– |
| | Partit Radical Democràtic de Suïssa | FDP/PLR | 424.804 | 21,0 | -1,9% | 44 | -7 |
| | Partit Socialdemòcrata de Suïssa | SPS/PSS | 373.664 | 18,5 | -0,1% | 41 | -1 |
| | Partit Popular Democristià de Suïssa | CVP/PDC | 364.410 | 18,0 | -0,4% | 35 | -7 |
| | Partit Popular Suís | SVP/UDC | 240.353 | 11,9 | -0,9% | 25 | = |
| | Partit Verd de Suïssa | GPS/PES | 122.683 | 6,1 | +1,2% | 14 | +5 |
| | Partit de l'Automòbil | AP | 102.416 | 5,1 | +2,5% | 8 | +6 |
| | Partit Liberal de Suïssa | LPS/PLS | 61.093 | 3,0 | +0,3% | 10 | +1 |
| | Demòcrates Suïssos | SD/DS | 68.454 | 3,4 | +0,5% | 5 | +2 |
| | Aliança dels Independents | LdU | 57.183 | 2,8 | -1,4% | 5 | -4 |
| | Partit Evangèlic Popular | EVP/PEV | 38.223 | 1,9 | = | 3 | = |
| | Lliga de Ticino | LdT | 28.181 | 1,4 | - | 2 | - |
| | Partit del Treball | PdA/PST-POP | 15.594 | 0,8 | = | 2 | +1 |
| | Alternativa Verda i Feminista | FGA/AVF | 25.309 | 1,3 | -1,1% | 1 | = |
| | Unió Democràtica Federal | EDU/UDF | 20.143 | 1,0 | -0,1% | 1 | +1 |
| | Partit Socialista Unitari | PSA | 11.958 | 0,6 | ±0% | 1 | ±0 |
| | Partit Socialcristià | CSP/PCS | 7.903 | 0,4 | -0,1% | 1 | -1 |
| | Organitzacions Progressistes Suïsses | POCH | 4.526 | 0,2 | -1,1% | 0 | -3 |
| | Altres | | 54.911 | 2,7 | | 2 | |
| Total (participació 46,0%) | Total (participació 46,0%) | | 2.044.109 | | | | 200 |
| Font: http://www.wahlen.ch/ Arxivat 2021-02-28 a Wayback Machine. ||||||

## Referències

* Resultats a electionresources.org
# Voltxovka

Voltxovka (en rus: Волчёвка) és un poble (un possiólok) de l'óblast de Sverdlovsk, a Rússia, segons el cens del 2010 tenia 3 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Voltàmetre de Hofmann

Un voltàmetre de Hofmann és un tipus d'aparell utilitzat en electroquímica per a la producció de gasos, com ara l'hidrogen i l'oxigen, a partir de l'aigua mitjançant el procés d'electròlisi. Aquest dispositiu és anomenat així en honor a August Wilhelm von Hofmann, el químic alemany que va desenvolupar aquesta tècnica a mitjan segle XIX.
El funcionament d’aquesta eina comença quan el corrent circula a través del voltàmetre de Hofmann i es forma oxigen en ànode i hidrogen en el càtode. Cada un dels gasos s’acumula en la part superior dels dos tubs, que amb dues vàlvules es poden extreure per repetir l’experiment.
# Emakumeen Nafarroako Klasikoa

La Emakumeen Nafarroako Klasikoa és una cursa professional femenina de ciclisme en ruta d'un dia que es disputa anualment per la comunitat autònoma de Navarra. És una de les dues competicions d'un dia que es celebren a Navarra sota el nom en anglès de Navarra Women's Elite Classics.
La primera edició es va disputar al 2019 i fou guanyada per la ciclista sud-africana Ashleigh Moolman.

## Palmarès

| Any | Vencedor | Segon | Tercer |
| 2019 | Ashleigh Moolman | Lucy Kennedy | Ane Santesteban González |
| 2020 | Annemiek van Vleuten | Margarita Victoria García Cañellas | Anna van der Breggen |
| 2021 | Annemiek van Vleuten | Demi Vollering | Elisa Longo Borghini |
| 2022 | Sarah Gigante | Veronica Ewers | Paula Patiño |

## Referències

* ↑ «Ashleigh Moolman-Pasio se lleva la Emakumeen Nafarroako Klasikoa 2019» (en castellà). esciclismo.com, 30-07-2019. [Consulta: 13 maig 2022].
* ↑ , vueltanavarra.com.

## Enllaços externs

* Pàgina oficial
# Enric Brufau Torrents

Enric Brufau (Agramunt, Urgell, 1911 - Canet de Rosselló, 1966) fou un polític socialista català. Durant la segona república espanyola i la guerra civil espanyola fou un destacat militant de la Unió Socialista de Catalunya i del PSUC. En acabar la guerra marxà cap al Rosselló, on hi va col·laborar amb altres socialistes catalans amb la Resistència francesa, abandonà el PSUC i amb Josep Pallach i Carolà fou un dels fundadors el 1943 del Front per la Llibertat, que el 1945 es transformà en Moviment Socialista de Catalunya (MSC). En fou un dels principals dirigents fins a la seva mort i director de la revista Endavant.

## Referències

* «Enric Brufau Torrents». Gran Enciclopèdia Catalana. Barcelona: Grup Enciclopèdia Catalana.
* Jaume Fabre, Josep Maria Huertas, Antoni Ribas Vint anys de resistència catalana (1939-1959) Edicions La Magrana, Barcelona, 1978
# Enzo Escobar

Enzo Sergio Escobar Olivares (10 de novembre de 1951) és un exfutbolista xilè.

## Selecció de Xile

Va formar part de l'equip xilè a la Copa del Món de 1982.

## Referències

* ↑ Mundialistas chilenos
* ↑ Perfil a national-football-teams
# Enrique García Beltrán

Enrique García Beltrán (Almassora, 16 de març de 1913 - Castelló de la Plana, 16 d'agost de 1936) fou un frare caputxí castellonenc, mort màrtir en començar la Guerra Civil espanyola.
Va iniciar els seus estudis al Seminari Seràfic de Massamagrell, per a posteriorment ingressar al noviciat de l'Olleria el 31 d'agost de 1928. Fou en aquest mateix noviciat on feu la seva professió de fe simple l'1 de setembre de 1929, i la professió solemne i perpètua el 17 de setembre de 1935. Va estudiar Filosofia i Teologia al Seminari d'Oriola.
Fou detingut l'1 d'agost de 1936, i empresonat fins al 16 d'agost, quan el van portar per la carretera de Castelló fins a un indret anomenat La Pedrera, on fou assassinat. Fou sepultat al cementiri de Castelló de la Plana, però passada la Guerra Civil espanyola les seves restes foren identificades i es van traslladar al cementiri d'Almassora, on es troben avui dia. Té la consideració de beat des de l'11 de març de 2001, quan el papa Joan Pau II va beatificar 233 màrtirs de la persecució religiosa durant la Guerra civil espanyola, entre ells García Beltrán.

## Referències

* 1 2 3 4 5 Montoliu Muñoz, Salvador (introducción y transcripción). Testigos : mártires capuchinos castellonenses (en castellà). Castellón de la Plana: [Nom de l'editorial no identificat], 2000, p. 32.
* ↑ «Beato Enrique García Beltrán, religioso y mártir» (en castellà). El Testigo Fiel. [Consulta: 7 març 2021].
* ↑ Montoliu Muñoz, 2000, p. 33
* 1 2 «Enrique de Almazora (Enrique García Beltrán), Beato» (en castellà). Catholic.net. [Consulta: 7 març 2021].
# Raven (Illinois)

Raven és una àrea no incorporada al municipi de Prairie, al comtat d'Edgar, Illinois, Estats Units. Raven és a 7 milles (11 km) a l'est de Chrisman.
# Greensburg

«Greensburg» té aquests significats:
# NGC 89

NGC 89 és una galàxia espiral a la constel·lació del Fènix. Forma part del grup de galàxies anomenat Robert's Quartet.

## Referències

* ↑ Afirmat a: SIMBAD.
* ↑ «The molecular gas content of spiral galaxies in compact groups» (en anglès). Astronomy and Astrophysics, 1996, pàg. 738–744.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* NGC 89 Arxivat 2007-06-14 at Archive.is
* NGC 89 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
Coordenades: 00$^h$ 21$^m$ 24.3$^s$; −48° 39′ 57″
# Batalla de l'Aisne

Batalla de l'Aisne té aquests significats:
* Batalla de l'Axona (57 aC), episodi de la Guerra de les Gàl·lies
* Batalla de l'Aisne (1914), episodi de la I Guerra Mundial
* Batalla del Chemin des Dames (1917), episodi de la I Guerra Mundial
* Batalla de l'Aisne (1918), episodi de la I Guerra Mundial
* Batalla de l'Aisne (1940), episodi de la II Guerra Mundial
# Sical olivaci

El sical olivaci (Sicalis olivascens) és un ocell de la família dels tràupids (Thraupidae).

## Hàbitat i distribució

Habita vessants obertes dels Andes del Perú, Bolívia, Xile i nord-oest de l'Argentina.

## Referències

* ↑ «Sical olivaci». Cercaterm. TERMCAT, Centre de Terminologia. Rev. 20/10/2022(català)
# Pic de la Tallada

El Pic de la Tallada és una muntanya de 1.919,2 metres d'altitud del límit dels termes comunals d'Aiguatèbia i Talau i la Llaguna, tots dos de la comarca del Conflent, a la Catalunya del Nord. És a la zona oest del terme d'Aiguatèbia i Talau i a l'est del de la Llaguna, al sud-est del Bosc Comunal de la Llaguna. És a la Serra de la Tallada, al nord-oest del Coll de la Llosa i al sud-est del Roc del Cim de la Coma de l'Egua.

## Referències

* ↑ El Pic de la Tallada en els ortofotomapes de l'IGN